Document ID: 31986R3763

NEUVOSTON ASETUS (ETY) N:o 3763/86,
annettu 8 päivänä joulukuuta 1986,
tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1454/86(2), ja erityisesti sen 5 artiklan 4 kohdan,
ottaa huomioon komission ehdotuksen,
sekä katsoo, että
asetuksessa (ETY) N:o 2261/84(3), sellaisena kuin se on viimeksi muutettuna asetuksella N:o 3788/85(4), säädetään, että markkinointivuosien 1984/1985 ja 1985/1986 osalta oliivinviljelijät, joilla on oikeus tosiasiallisesti tuotetun öljymäärän mukaan myönnettävään tuotantotukeen, määritetään soveltamalla oliivien ja öljyn tuotoksia tuotannossa olevien oliivipuiden määrään; kyseisessä asetuksessa säädetään muiden perusteiden soveltamisesta markkinointivuodesta 1986/1987; tähän asti saadun kokemuksen perusteella ei kuitenkaan vielä voida laatia uusia perusteita; tämän vuoksi olisi jatkettava käytössä olevan menetelmän käyttöä markkinointivuonna 1986/1987,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2261/84 2 artiklan 5 ja 6 kohta seuraavasti:
"5. Markkinointivuosien 1984/1985, 1985/1986 ja 1986/1987 osalta tuottajajäsenvaltiot määrittävät oliivinviljelijät, joiden keskimääräinen tuotanto on vähintään 100 kilogrammaa öljyä markkinointivuotta kohti ja joilla on oikeus tosiasiallisesti tuotetun öljymäärän mukaan myönnettävään tukeen, soveltamalla kunkin markkinointivuoden osalta 18 artiklan mukaisesti vahvistettuja oliivien ja öljyn tuotoksia tuotannossa olevien oliivipuiden määrään.
6. Neuvosto vahvistaa määräenemmistöllä komission ehdotuksesta ennen 30 päivää kesäkuuta 1987 perusteet, joita sovelletaan markkinointivuodesta 1987/1988 niiden oliivinviljelijöiden määrittämiseen, joiden keskimääräinen tuotanto on vähintään 100 kilogrammaa markkinointivuotta kohti."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 1986.

Labels: 17
19
6